CELEX: 32015D1936
Language: el
Date: 2015-07-08 00:00:00
Title: Κατ' εξουσιοδότηση απόφαση (ΕΕ) 2015/1936 της Επιτροπής, της 8ης Ιουλίου 2015, σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των αγωγών και σωλήνων αερισμού σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

28.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 282/34
            
         ΚΑΤ' ΕΞΟΥΣΙΟΔΌΤΗΣΗ ΑΠΌΦΑΣΗ (ΕΕ) 2015/1936 ΤΗΣ ΕΠΙΤΡΟΠΉΣ
   της 8ης Ιουλίου 2015
   σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των αγωγών και σωλήνων αερισμού σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 60 στοιχείο η),
   Εκτιμώντας τα ακόλουθα:
   
               (1)
            
            
               Η αξιολόγηση και η επαλήθευση της σταθερότητας της απόδοσης των αγωγών και σωλήνων αερισμού που προορίζονται να χρησιμοποιηθούν για εξαερισμό θα πρέπει να εκτελούνται σύμφωνα με τα συστήματα που καθορίζονται στο παράρτημα V του κανονισμού (ΕΕ) αριθ. 305/2011.
            
         
               (2)
            
            
               Είναι, επομένως, αναγκαίο να καθοριστεί ποια συστήματα αξιολόγησης και επαλήθευσης της σταθερότητας της απόδοσης εφαρμόζονται σε αγωγούς και σωλήνες αερισμού που προορίζονται να χρησιμοποιηθούν για εξαερισμό. Αυτό θα πρέπει να δώσει τη δυνατότητα στους κατασκευαστές να έχουν πιο αποτελεσματική πρόσβαση στην εσωτερική αγορά, συμβάλλοντας με τον τρόπο αυτό στην αύξηση της ανταγωνιστικότητας της βιομηχανίας των κατασκευών στο σύνολό της.
            
         
               (3)
            
            
               Η παρούσα απόφαση θα πρέπει να εφαρμόζεται μόνον στα προϊόντα που δεν εμπίπτουν στο πεδίο εφαρμογής άλλων αντίστοιχων πράξεων του δικαίου της Ένωσης. Συνεπώς, δεν θα πρέπει να εφαρμόζεται στους αγωγούς και τους σωλήνες που χρησιμοποιούνται σε μόνιμα εγκατεστημένα συστήματα πυρόσβεσης, δεδομένου ότι αυτά καλύπτονται ήδη από την απόφαση 96/577/ΕΚ της Επιτροπής (2) και την απόφαση 1999/472/ΕΚ της Επιτροπής (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η παρούσα απόφαση εφαρμόζεται σε αγωγούς και σωλήνες αερισμού που προορίζονται να χρησιμοποιηθούν σε κατασκευαστικές εργασίες για εξαερισμό, όπως ορίζεται στο παράρτημα I.
   Άρθρο 2
   Η σταθερότητα της απόδοσης των προϊόντων που αναφέρονται στο άρθρο 1 σε σχέση με τα ουσιώδη χαρακτηριστικά τους αξιολογείται και επαληθεύεται σύμφωνα με τα συστήματα που καθορίζονται στο παράρτημα II.
   Άρθρο 3
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 8 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 88 της 4.4.2011, σ. 5.
   
      (2)  Απόφαση 96/577/ΕΚ της Επιτροπής, της 24ης Ιουνίου 1996, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα μόνιμα εγκατεστημένα συστήματα πυρόσβεσης (ΕΕ L 254 της 8.10.1996, σ. 44).
   
      (3)  Απόφαση 1999/472/ΕΚ της Επιτροπής, της 1ης Ιουλίου 1999, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά σωλήνες, δεξαμενές και σχετικά παρελκόμενα που δεν έρχονται σε επαφή με πόσιμο νερό (ΕΕ L 184 της 17.7.1999, σ. 42).
   
      ΠΑΡΑΡΤΗΜΑ I
      
         ΠΡΟΪΟΝΤΑ ΠΟΥ ΚΑΛΥΠΤΟΝΤΑΙ
      
      Η παρούσα απόφαση έχει εφαρμογή:
      
                  1.
               
               
                  Σε αγωγούς και σωλήνες αερισμού που προορίζονται να χρησιμοποιηθούν σε δομικές κατασκευές για εξαερισμό.
               
            
   
      ΠΑΡΑΡΤΗΜΑ II
      
         ΣΥΣΤΗΜΑΤΑ ΑΞΙΟΛΟΓΗΣΗΣ ΚΑΙ ΕΠΑΛΗΘΕΥΣΗΣ ΤΗΣ ΣΤΑΘΕΡΟΤΗΤΑΣ ΤΗΣ ΑΠΟΔΟΣΗΣ
      
      Για τα προϊόντα που καλύπτονται από την παρούσα απόφαση, λαμβανομένων υπόψη των ουσιωδών χαρακτηριστικών τους, τα συστήματα για την αξιολόγηση και την επαλήθευση της σταθερότητας της απόδοσης εφαρμόζονται ως εξής:
      
         Πίνακας 1
      
      
         Για όλα τα ουσιώδη χαρακτηριστικά εκτός από την αντίδραση στη φωτιά
      
      
                  Προϊόντα
               
               
                  Ουσιώδη χαρακτηριστικά
               
               
                  Εφαρμοστέο σύστημα αξιολόγησης και επαλήθευσης της σταθερότητας της απόδοσης, σύμφωνα με το παράρτημα V του κανονισμού (ΕΕ) αριθ. 305/2011
               
            
                  Σε αγωγούς και σωλήνες αερισμού που προορίζονται να χρησιμοποιηθούν σε δομικές κατασκευές για εξαερισμό
               
               
                  Για όλα τα ουσιώδη χαρακτηριστικά εκτός από την αντίδραση στη φωτιά
               
               
                  3
               
            
         
      
         Πίνακας 2
      
      
         Μόνον για την αντίδραση στη φωτιά
      
      Για όλα τα προϊόντα που αναφέρονται στην πρώτη στήλη του πίνακα 1, τα συστήματα αξιολόγησης και επαλήθευσης της σταθερότητας της απόδοσης καθορίζονται, αναλόγως προς τις υποοικογένειές τους, ως εξής:
      
         
      
                  Υποοικογένειες προϊόντος
               
               
                  Εφαρμοστέο σύστημα αξιολόγησης και επαλήθευσης της σταθερότητας της απόδοσης, σύμφωνα με το παράρτημα V του κανονισμού (ΕΕ) αριθ. 305/2011
               
            
                  Προϊόντα στα οποία ένα σαφώς προσδιορίσιμο στάδιο της διαδικασίας παραγωγής επιφέρει βελτίωση της αντίδρασης στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού των οργανικών υλικών).
               
               
                  1
               
            
                  Προϊόντα για τα οποία ισχύει ευρωπαϊκή νομική βάση για την ταξινόμηση της απόδοσής τους όσον αφορά την αντίδραση στη φωτιά χωρίς δοκιμές
               
               
                  4
               
            
                  Προϊόντα που δεν ανήκουν στις υποοικογένειες που αναφέρονται στις γραμμές 1 και 2
               
               
                  3